[θ]εο[ι]. επι νικοκλεους αρχοντος επι τη[ς ο]ινειδος ογδοης πρυ[ταν]ειας ηι ν[ικ]ων θεοδωρου πλωθευ[ς ε]γραμματευ[ε]ν τριτηι μετ εικαδας εβδομει και εικοστηι της πρυτανεια[ς] των προεδρων επεψηφιζεν χαρισ[ιο]ς θεοφιλου ειρεσιδης και συμπροεδροι μεμνων μεδοντος αφιδναιος ειπεν επειδη οι ταξιαρχοι οι επ ευξενιππου αρχοντος επεμεληθησαν της τε φυλακης των τειχων και εν τοις εξετασμοις απασιν διετελεσαν επιμελομενοι καλως και φιλοτιμως ηγουμενοι των πολιτων και ταλλα πραττοντες οσα αυτοις η βουλη και ο δημος προσεταττεν και δια ταυτα επηινεσαν τε αυτους πολλακις η βουλη και ο δημος και εστεφανωσεν εκαστον αυτων [χ]ρυσωι στεφανωι αγαθει τυχει δεδ[ο]χθαι τει βουλει τους προεδρους οιτινες αν λαχωσιν προεδρευειν εν τωι δημωι εις την πρωτην εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τηι βουληι επαινεσαι τους ταξιαρχους τους επ ευξενιππου αρχοντος και στεφανωσαι αυτους χρυσωι στεφανωι κατα τον νομον αρετης ενεκα και ανδραγαθιας της εις τον δημον τον αθηναιων ειναι δ αυτοις και προεδριαν εν απασιν τοις αγωσιν ους αν η πολις τιθει τον δε αρχιτεκτονα κατανεμειν αυτοις την θεαν αει ου αν και τοις στρατη[γ]οις κατανεμηται αναγρ[α]ψαι [δ]ε τοδε το ψηφισμα τον γραμματεα [το]ν κατα πρυταν[ε]ιαν εν [σ]τηλει λιθι[ν]ει κα[ι] σ[τησαι] εμπροσθεν [τ]ου στρατηγιου εις δε την αναγρα[φη]ν της στηλης μερισαι τον επι τηι δ[ι]οι[κ]ησει δραχμας εκ των εις τ[α] κα[τα] ψηφισματα αναλισ[κ]ομενων τωι δημωι.
Att. — stoich. 28 — 302/1